b'\n_START_ARTICLE_\nDekani\n_START_SECTION_\nZgodovina\n_START_PARAGRAPH_\nV bli\xc5\xbeini naselja so odkrili ve\xc4\x8d rimskih in zgodnje srednjeve\xc5\xa1kih arheolo\xc5\xa1kih najdb. Leta 1979 so arheologi izkopali mozai\xc4\x8dni ope\xc4\x8dni zid, ostanek rimske hi\xc5\xa1e. _NEWLINE_Vas se leta 1467 omenja kot Villa Canum. Ime naselja naj bi izhajalo od bene\xc5\xa1kega plemi\xc4\x8da De Cana, ki si je tu zgradil hi\xc5\xa1o, ki \xc5\xa1e stoji in ima vdelan plemi\xc5\xa1ki grb z letnico 1479. V obdobju narodnega prebujenja je bila leta 1869 ustanovljena \xc4\x8ditalnica. V naselju je delovala prva posojilnica v slovenski Istri._NEWLINE_Pod italijansko okupacijo se je leta 1932 pred ob\xc4\x8dinskim uradom zbralo ve\xc4\x8d sto kmetov, ki so zahtevali pouk v materin\xc5\xa1\xc4\x8dini, zni\xc5\xbeanje davkov in odpis dolgov._NEWLINE_Po letu 1954 se je poprej kmetijsko naselje industrializiralo, obratovati so pri\xc4\x8dele tovarna klju\xc4\x8davnic in kovinske galanterije (LAMA), kemi\xc4\x8dna tovarna (Iplas) in mlekarna. V doline regulirane reke Ri\xc5\xbeane so obse\xc5\xbene njive, kjer pridelujejo predvsem vrtnine, ter umetno namakani nasadi sadnega drevja.'